Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=10286
Timestamp: 2019-09-23 12:03:41+00:00

Document:
Mestské zastupiteľstvo mesta Hlohovec na základe samosprávnej pôsobnosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 2 ods. 4 zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov, vydáva toto všeobecne záväzné nariadenie mesta Hlohovec:
1) Účelom tohto všeobecne záväzného nariadenia mesta Hlohovec (ďalej len „toto nariadenie“) je úprava zákazu predaja, podávania a požívania alkoholických nápojov na území mesta Hlohovec v zmysle § 2 ods. 4 zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (ďalej len „zákon č. 219/1996 Z.z.“).
2) Toto nariadenie upravuje:
a) vymedzenie častí územia mesta Hlohovec, v ktorých je zakázaný predaj, podávanie alebo požívanie alkoholických nápojov,
b) časové vymedzenie zákazu predaja, podávania alebo požívania alkoholických nápojov.
1) Alkoholickými nápojmi sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu1.
2) Za verejne prístupné miesta na účely tohto nariadenia sa považujú miesta v intraviláne mesta Hlohovec, na ktoré je umožnený vstup bližšie neurčenej skupine osôb.
Zakazujúce opatrenia
1) Zakazuje sa požívať alkoholické nápoje v čase od 10.00 hod. do 24.00 hod. a od 00.00 hod. do 08.00 hod. na týchto verejne prístupných miestach:
Námestie sv. Michala,
ulica Starý rínok,
park na ulici R. Dilonga.
2) Zakazuje sa predávať, podávať a požívať alkoholické nápoje:
a) v zariadeniach spoločného stravovania2 v čase od 04.00 hod. do 24.00 hod. a od 00.00 hod. do 02.00 hod., ktoré sa nachádzajú vo vzdialenosti do 50 metrov od hranice pozemkov:
1. škôl a školských zariadení pre deti a mládež do 18 rokov veku,
2. miest dlhodobo alebo trvale určených na vykonávanie náboženských obradov,
3. pohrebísk a iných pietnych miest,
b) v priestoroch stanice a nástupíšť železničnej dopravy v čase od 22.00 hod. do 24.00 hod. a od 00.00 hod. do 06.00 hod.,
c) vo vzdialenosti 10 metrov od zastávok autobusov diaľkovej, prímestskej a mestskej verejnej autobusovej dopravy v čase od 22.00 hod. do 24.00 hod. a od 00.00 hod. do 06.00 hod.
c) iní zamestnanci mesta Hlohovec na základe písomného poverenia primátora mesta Hlohovec.
2) Porušenie tohto nariadenia fyzickou osobou je priestupkom proti poriadku v správe podľa zákona č. 372/1990 Zb. o priestupkoch v znení neskorších predpisov a za jeho porušenie je možné uložiť pokutu.
3) Právnickej osobe alebo fyzickej osobe oprávnenej na podnikanie, ktorá poruší toto nariadenie, môže Mesto Hlohovec v zmysle § 13 ods. 9 písm. a) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) uložiť pokutu do výšky 6 638 eur.
4) Výnos z pokút je príjmom Mesta Hlohovec.
5) Na rozhodovanie o pokutách sa vzťahujú všeobecné predpisy o správnom konaní3.
Nadobudnutím účinnosti tohto nariadenia sa zrušuje Všeobecne záväzné nariadenie mesta Hlohovec č. 102/2008 o obmedzení požívania, predaja a podávania alkoholických nápojov na území mesta Hlohovec.
1 § 1 zákona č. 219/1996 Z.z.
2 § 26 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
k všeobecne záväznému nariadeniu mesta Hlohovec č. 127/2012
o úprave zákazu predaja, podávania a požívania alkoholických nápojov na území mesta Hlohovec
Mestské zastupiteľstvo mesta Hlohovec na základe samosprávnej pôsobnosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 2 ods. 4 až 6 zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov vydáva tento dodatok k všeobecne záväznému nariadeniu mesta Hlohovec:
1. V čl. 1 ods. 1 sa slová „§ 2 ods. 4“ menia nasledovne: „§ 2 ods. 4 až 6“.
2. V čl. 1 ods. 2 písm. a) sa za slovo „zakázaný“ dopĺňajú slová „z dôvodu ochrany verejného poriadku“.
3. čl. 1 ods. 2 písm. b) znie:
„územné a časové vymedzenie zákazu predaja, podávania a požívania alkoholických nápojov v ariadeniach spoločného stravovania,“.
4. V čl. 1 ods. 2 sa za písmeno b) vkladá nové písmeno c), ktoré znie:
„určenie výnimiek zo zákazu predaja, podávania alebo požívania alkoholických nápojov, ktorý je ustanovený podľa tohto nariadenia.“.
5. čl. 2 ods. 2 znie:
„Za vyhradené verejne prístupné miesta na účely tohto nariadenia sa považujú miesta v Centrálnej mestskej zóne Hlohovec 1 (ďalej len „CMZ“) prístupné pre verejné využívanie a užívanie tretím osobám obvyklým spôsobom.
Hranica CMZ je vymedzená ulicami:
Fraštacká – Tolstého – Komenského – Starý rínok – Jesenského – Bernolákova – Slov. nár. povstania – Za poštou – Kpt. Nálepku – Podzámska – Michalská – Hollého – Pod Beranom – Nábrežie A. Hlinku.
Vymedzenie CMZ je vyznačené v grafickej prílohe, ktorá tvorí neoddeliteľnú súčasť tohto nariadenia.“.
6. čl. 3 ods. 1 znie:
„Zakazuje sa požívať alkoholické nápoje na vyhradených verejne prístupných miestach, vrátane parku na ulici R. Dilonga, pohrebiska na Nitrianskej ulici a pohrebiska na Seredskej ulici v mestskej časti Šulekovo.“.
7. V čl. 3 ods. 2 písm. b) sa vypúšťajú slová „v čase od 22.00 hod. do 24.00 hod. a od 00.00
hod. do 06.00 hod.“.
8. V čl. 3 ods. 2 písm. c) sa vypúšťajú slová „v čase od 22.00 hod. do 24.00 hod. a od 00.00
9. Za článok 3 sa vkladá nový článok 4, ktorý vrátane nadpisu znie: „
Zakazujúce opatrenia podľa článku 3 tohto nariadenia sa nevzťahujú:
a) na povolené osobitné užívanie verejného priestranstva v zmysle príslušného všeobecne záväzného nariadenia mesta Hlohovec, ktorým sa upravujú podmienky predaja výrobkov a poskytovania služieb na trhových miestach v meste Hlohovec,
b) na povolené osobitné užívanie verejného priestranstva pre poskytovanie dočasných pohostinských a reštauračných služieb v dočasných posedeniach pred trvalou prevádzkovou jednotkou,
c) na verejné podujatia:
- organizované pri príležitosti štátnych a náboženských sviatkov,
- na organizácii ktorých sa podieľa Mesto Hlohovec,
d) na neverejné podujatia, ktoré sa konajú na vyhradených verejne prístupných miestach s tým, že takéto neverejné podujatie musí byť odsúhlasené vlastníkom, resp. oprávneným užívateľom takéhoto verejne prístupného miesta.“.
Doterajšie články 4 až 6 sa označujú ako články 5 až 7.
10. V čl. 5 ods. 2 sa slová „proti poriadku v správe podľa“ menia nasledovne: „podľa príslušných ustanovení“.
1. Dodatok č. 1 k všeobecne záväznému nariadeniu mesta Hlohovec č. 127/2012 o úprave zákazu predaja, podávania a požívania alkoholických nápojov na území mesta Hlohovec (ďalej len „tento dodatok k nariadeniu“) bol schválený Mestským zastupiteľstvom mesta Hlohovec dňa 24.10.2013.
2. Tento dodatok k nariadeniu nadobúda účinnosť v zmysle ustanovenia § 6 ods. 8 zákona č. 369/1990 Zb. o obecnom zriadení v znení neskorších predpisov pätnástym dňom od vyvesenia na úradnej tabuli mesta.
V Hlohovci, dňa 28.10.2013
1 Všeobecne záväzné nariadenie mesta Hlohovec č. 117/2010 o Územnom pláne Centrálnej mestskej zóny Hlohovec
Príloha k všeobecne záväznému nariadeniu mesta Hlohovec č. 127/2012 o úprave zákazu predaja, podávania a požívania alkoholických nápojov na území mesta Hlohovec - viď Dodatok_c_1_k_VZN_127_2012.pdf
Aktualizované 28.10.2013 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 23.09.2019 14:03:40

References: § 4
 § 6
 § 2
 § 2
 § 13
 § 1
 § 26
 § 4
 § 6
 § 2
 čl. 1
 čl. 1
 čl. 1
 čl. 1
 čl. 2
 čl. 3
 čl. 3
 čl. 3
 čl. 5
 § 6